antibiotiká a slnko
Dobrý deň, počas užívania antibiotík Ciprofloxacín Sandoz som sa pohybovala na slnku (neuvedomila som si, že užívam antibiotiká). Na nezakrytých častiach nôh sa mi urobili červené fľaky. Natieram si to druhý deň skľudňujúcim krémom Cannaderm  exema. Mám navštíviť lekára? Fľaky sú bledšie.
Ďakujem
Dobrý deň,
ďakujeme za Vašu otázku.
Pri užívaní antibiotík Ciprofloxacin Sandoz bola spozorovaná fotosenzitivita (zvýšená citlivosť na slnečné žiarenie), ktorá sa môže prejaviť ako začervenanie (erytém), zápal kože (podobný spáleniu kože) alebo výsev.
V prípade výskytu takýchto príznakov sa odporúča podávať lokálne pôsobiaci gél s antihistamínovými účinkami. Vhodným prípravkom môže byť
Fenimax
.  Používa sa na krátkodobé zmiernenie svrbenia spojeného s dermatózami (kožné ochorenie), žihľavkou, poštípaním hmyzom, spálením od slnka a miernymi povrchovými kožnými popáleninami. Gél sa aplikuje na postihnuté miesta 2-4x denne.
Pokiaľ sa stav do troch dní nezlepší, prípane sa zhorší, bude potrebné vyhľadať lekársku pomoc.
Prajem pekný zvyšok dňa.
S pozdravom
Mgr. Emma Halás Haluščíková